כל אחד יכול לבשל – מאת שף אלישבע דה-סילבה | קציצות חוביזה עם קוטג’ וגמבה.
קציצות חוביזה עם קוטג’ וגמבה.
תארו לכם היה צמח, שחוץ מהגבעול שלו הכל היה אכיל, העלים, הפרחים, והפירות. שהוא נשאר מלא במינרלים וברזל גם לאחר הבישול, אורגני, וחינם…. אז תפסיקו לחלום ותתחילו לקטוף, חוביזה.
אותו ירק שמשתלט בחורף על שטחים רקים, וגדל אצלנו בגינה ללא הזמנה, אותו הצמח שכילדים היו מכנים “לחם ערבי” והיו מעבירים שעות בלקטוף ולקלף את הפרי. לחוביזה טעם ושימוש זהה לתרד או למנגולד, רק שחבילת תרד אורגני עולה לנו 9 ₪, ואותו המשקל בחוביזה עולה לנו 0 ₪, זה לא פטריות שצריך הכשרה מיוחדת כדי לקטוף אותם, כל מה שצריך לעשות זה לפתוח את הדלת הבית, להושיט יד ולקחת.
עוד מעלה לחוביזה, ברמת הפחמימות היא דומה ללחם, ולא סתם חוביזה, שזה שם הצמח בערבית , פירוש לחם, ובעברית קוראים לה לחמית ( היינו ילדים ממש חכמים), ומאידך באנגלית שמו MALLOW –מלו ואחד הממתקים הכי מפורסמים בעולם קרוי על שמו, מרשמלו, בצמח יש נוזל רירי ודביק, שחשוב בהכנת הממתק.
בחוביזה השתמשו אלפי שנים, אבל הסיפור הכי ידוע של החוביזה , הוא סיפור גבורה, על הצלת תושבי ירושלים, בתקופת המצור בזמן מלחמת יום העצמאות, כשהלגיון הירדני והכנופיות שלטו על הגישה לעיר, נוצר מחסור כבד במזון, מים, ותרופות. השתמשו בחוביזה לאלחוש והרגעת העור בעת גירויים ופציעות, ובישלו מהעלים קציצות מזינות, שהשביעו את המשפחה, ונתנו לכולם כוח להילחם יום נוסף.
אז בבוקר אספתי כמה עלים, ולצהריים הכנתי קציצות בהשראת הקציצות הירושלמיות .
2 חופנים עמוסים עלים, שטופים, קטומים מהגבעול וקצוצים.
במחבת על אש בינונית מטגנים את הבצל, לשקיפות, מוסיפים את החוביזה, ומטגנים כ15 דקות, עד שהחוביזה מתכווצת ל1/3 והצבע הופך לירוק כהה עמוק ( אם צריך להוסיף שמן, אפשר במקום להוסיף טיפה מים),מצרפים את קוביות הגמבה ומטגנים עוד 3 דקות, מוציאים, ומניחים בצד 5 דקות, שהירקות יתקררו. בינתיים, טורפים את הביצים קוטג’ שומשום ותבלינים, ומוסיפים להם את תערובות החוביזה, ולסיום את הלחם (אם יש צורך אפשר להוסיף עוד פרוסת לחם), מערבבים היטב, ומניחים בצד למס דקות ספורות, כדי שהבלילה תתאחד מעט. מחממים מחבת חדשה , עם מעט שמן לטיגון על חום בינוני, מוזגים כף יפה של הבלילה למחבת, ומשטחים. מטגנים כ4 דקות מכל צד, מוציאים מהטיגון כשהקציצה מזהיבה.
לצד הקציצות רצוי להגיש מטבל, טחינה, יוגורט או אשל.